10. ΒΑΣΙΛΙΚΟΝ ΔΙΑΤΑΓΜΑ υπ’ αρι. 98 της 6/24 Φεβρ. 1961 (ΦΕΚ Α΄ 24) Περί τρόπου εξευρέσεως της αγοραίας τιμής των λατομικών ορυκτών μπετονίτου και καολίνου. ΄Εχοντες υπ’ όψιν: 1.Τας διατάξεις του άρθρ. 29 του Ν:Δ. 4029/1959 «περί αργούντων μεταλλείων και τροποποιήσεως και συμπληρώσεως διατάξεων του Μεταλλευτικού Κώδικος και της Υπηρεσίας Μεταλλείων » και 2.Την υπ’ αριθ. 2/1961 γνωμοδότησιν του Συμβουλίου Επικρατείας, προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν: Άρθρ.1.-1.Ως τιμή πωλήσεως των διατιθεμένων εις φυσικήν κατάστασιν (προ της μηχανικής ή χημικής κατεργασίας τούτων) λατομικών ορυκτών μπετονίτου και καολίνου δια τον καθορισμόν του καταβλητέου θεμιτού μισθώματος λαμβάνεται υπ’ όψιν: α)Δια την περίπτωσιν φορτώσεως τούτων εκ των λιμένων του τόπου εξωρύξεως δι’ άλλους λιμένας του εσωτερικού εις παραλαβήν τρίτων, η αναγραφομένη τιμή FOB εις τα οικεία τιμολόγια πωλήσεως. Εις ην περίπτωσιν η πώλησις δεν έχει γίνει FOB αλλά CIF θα εκπτίπτωνται οι ναύλοι και τα ασφάλιστρα. β)Δια την περίπτωσιν φορτώσεως τούτων εκ των λιμένων του τόπου εξωρύξεως με προορισμόν λιμένας του εξωτερικού εις παραλαβήν τούτων, η αναγραφομένη τιμή FOB εις τα κατατιθέμενα εις τα Τελωνεία Εξαγωγής οριστικά τιμολόγια. Εις ην περίπτωσιν η πώλησις δεν έχει γίνει FOB αλλά CIF θα εκπίπτωνται οι ναύλοι και τα ασφάλιστρα. 2.Εις αμφοτέρας τας ως άνω περιπτώσεις οι φορτωταί των ορυκτών οφείλουν να παραδίδουν εις τους εκμισθωτάς των ορυχείων αντίγραφα των υπ’ αυτών εκδιδομένων τιμολογίων υπογεγραμμένα παρά των ιδίων, δια τας φορτώσεις του εσωτερικού εντός 15 ημερών, δια δε τας φορτώσεις του εξωτερικού εντός 60 ημερών από της εκδόσεως του οριστικού τιμολογίου. Οι εκμισθωταί των ορυχείων δικαιούνται να ζητήσωσι επίσημα αντίγραφα των ως άνω οριστικών τιμολογίων από τα οικεία Τελωνεία. Εκ των εκδιδομένων ως ανωτέρω αντιγράφων οι εκδίδοντες ταύτα δύνανται να παραλείπωσι την αναγραφήν ωρισμένων στοιχείων του τιμολογίου, ως το ονοματεπώνυμον και την Δ/νσιν του αγοραστού, ως αποτελούντων επαγγελματικόν μυστικόν. 13.Μ.η.9 Λατομεία Λατομεία 13.Μ.η.10 Δια τον αυτόν λόγον αι Τελωνειακαί Αρχαί εν ουδεμία περιπτώσει δέον να αναγράφωσι τα στοιχεία ταύτα εις τα υπ’ αυτών εκδιδόμενα επίσημα αντίγραφα. 3.Εις περίπτωσιν επιλογής υπό του εκμισθωτού του ποσοστού ανωτάτου θεμιτού μισθώματος επί της αξίας των ορυκτών επί του δαπέδου του λατομείου θα λαμβάνηται υπ’ όψιν η τιμή πωλήσεως των ορυκτών FOB μειωμένη κατά τα έξοδα φορτοεκφορτώσεων, μεταφορών και λοιπών εξόδων μέχρι FOB. Άρθρ.2.-Εις περίπτωσιν καθ’ ην τα λατομεία ορυκτά μπετονίτου και καολίνου: α)Μεταφέρονται εκ του τόπου εξορύξεως εις ετέρους χώρους ή λιμένας του Κράτους εις παραλαβήν των ιδίων των μισθωτών των ορυχείων και β)Φορτώνονται εις παραλαβήν τρίτων μετά προηγουμένην μηχανικήν ή χημικήν κατεργασίαν, ως αξία αυτών δια την καταβολήν του θεμιτού μισθώματος θα λαμβάνηται υπ’ όψιν η τιμή πωλήσεως αυτών ή ετέρων ομοειδών προ της κατεργασίας ορυκτών, άτινα έχουσιν ομοίας φυσικάς και χημικάς ιδιότητας κατά τα εν παρ. 1 του άρθρ. 1 του παρόντος Β.Δ/τος οριζόμενα. Άρθρ.3.-Εις περίπτωσιν καθ’ ην μεμισθωμένα ορυχεία μπετονίτου και καολίνου δεν ευρίσκονται εν εκμεταλλεύσει, δια την καταβολήν του θεμιτού μισθώματος θα λαμβάνηται υπ’ όψιν ως τιμή πωλήσεως αυτών η τοιαύτη ετέρων ομοειδών ορυκτών, άτινα έχουσι ομοίας φυσικάς και χημικάς ιδιότητας. Άρθρ.4.-Ο Υπουργός Βιομηχανίας δύναται δι’ αποφάσεών του να συγκροτή κατά περίπτωσιν γνωμοδοτικάς Επιτροπάς αποτελουμένας εκ του Ειρηνοδίκου ως Προέδρου, του Εφόρου και του Τελώνου του τόπου ένθα το ορυχείον μπετονίτου ή καολίνου προς τον σκοπόν άρσεως των μεταξύ των εκμισθωτών και μισθωτών των ορυχείων ανακυπτουσών διαφορών κατά την εφαρμογήν του παρόντος Β.Δ/τος. Ο Πρόεδρος της Επιτροπής δύναται να καλή, εκπροσώπους των ιδιοκτητών και μισθωτών ορυχείων μπετονίτου και καολίνου προς ανάπτυξιν των απόψεών των επί των υπό εξέτασιν θεμάτων. Εν περιπτώσει μη εμφανίσεως των καλουμένων κατά την δια της προσκλήσεως ορισθείσαν ημερομηνίαν η Επιτροπή γνωμοδοτεί ερήμην αυτών. (Αντί για τις σελ. 647-648,04(β) Σελ. 647(α) Τεύχος ΣΤ83 - Σελ. 49 